**Naziv obveznika: CENTAR ZA KULTURU ČAZMA**

**Adresa sjedišta obveznika: Trg Čazmanskog Kaptola 13, Čazma**

**Šifra županije: 7**

**Šifra općine/grada: 63**

**Broj RKP-a: 42161**

**MB: 00136328**

**OIB:** 77577225503

**Razina: 21**

**Razdjel: 0**

**Šifra djelatnosti: 9102 Djelatnost muzeja**

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2023. GODINU**

razdoblje 01.01.2023. – 30.06.2023.

Obveza izrade polugodišnje i godišnjeg izvještaja o izvršenju financijskog plana proračunskih korisnika propisana je čl. 81 Zakona o proračunu NN br. 144/2021 te Pravilnikom o polugodišnjem i godišnjem izvještaju o izvršenju proračuna i financijskog plana NN br. 85/2023.

Slijedom gore navedenog Izvještaj o izvršenju financijskog plana Centra za kulturu Čazma (u daljnjem tekstu: Centar) sastoji se od:

* Opći dio:

Sažetak A. Računa prihoda i rashoda i B. Računa financiranja

Račun prihoda i rashoda

*- Prihodi i rashodi prema ekonomskoj klasifikaciji i izvorima financiranja*

*- Rashodi prema funkcijskoj klasifikaciji*

Račun financiranja

*- Izvještaj računa financiranja prema ekonomskoj klasifikaciji,*

*- Izvještaj računa financiranja prema izvorima financiranja*

* Posebni dio

Izvršenje rashoda i izdataka prema programskoj i ekonomskoj klasifikaciji te izvorima financiranja

* Obrazloženje

OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA

Sažetak A. Računa prihoda i rashoda i B. Računa financiranja

Sažetak A. Računa prihoda i rashoda i B. Računa financiranja daje prikaz ukupnih prihoda i primitaka, te rashoda i izdataka na razini razreda ekonomske klasifikacije, kao i višak/manjak prihoda.

U 2023. godini ostvaren je manjak prihoda tekuće godine u iznosu 9.913,80 eura. To je metodološki manjak koji se odnosi na rashode za zaposlene, materijalne i financijske rashode te rashode za nabavu nefinancijske imovine koji će se podmirit iz izvora 1.1 Opći prihodi i primici te će se knjižiti prihod iz nadležnog proračuna.

Sadrži i prikaz raspoloživih sredstava iz prethodnih godine koja iznose 15.084,61 eura.

Grafikon 1. Sažetak prihoda i rashoda

U tablici izvještaja prikazani su ostvareni prihodi i rashodi u 2022. godini, planirani prihodi i rashodi za 2023. godinu te ostvareni prihodi i rashodi u 2023. godini.

U grafikonu 1. kako je navedeno prikazani su ostvareni ukupni prihodi na dan 30.06.2022. godine u iznosu od 132.067,20 eura, a ostvareni prihodi na dan 30.06.2023. godine iznose 341.233,83 eura što je za 158,38% više u odnosu na prethodnu godinu. Promatrajući Financijski plan za 2023. godinu ostvareno je 36,83% planiranih prihoda. Do povećanja u odnosu na prethodnu godinu dolazi zbog prijave na natječaj Ministarstva kulture i medija RH za bespovratna sredstva Fonda solidarnosti EU.

Ostvareni ukupni rashodi na dan 30.06.2022. godine iznose 131.789,69 eura, a ostvareni rashodi na dan 30.06.2023. godine iznose 350.669,65 eura što je za 166,08% više u odnosu na prethodnu godinu. Do povećanja rashoda dolazi sukladno ostvarenim prihodima iz Fonda solidarnosti EU.

U odnosu na Financijski plan za 2023. godinu ostvareno je 37,85% planiranih rashoda.

Stanje novčanih sredstava

Stanje novčanih sredstava na početku izvještajnog razdoblja iznosi 113.203,02 eura, a na kraju izvještajnog razdoblja 17.581,90 eura. Iznosi odgovaraju stanju žiro računa i blagajne.

Račun financiranja

Centar u izvještajnom razdoblju nije ostvario prihode od financijske imovine i zaduživanja kao i izdatke za financijsku imovinu i otplate zajmova.

1. Račun prihoda i rashoda

*Izvještaj o prihodima i rashodima prema ekonomskoj klasifikaciji*

Grafikon 2. Prihodi prema ekonomskoj klasifikaciji

Iz Grafikona 2 vidljivo je da su najznačajniji prihodi ostvareni po ekonomskoj klasifikaciji 63, odnosno prihodi iz državnog proračuna temeljem prijenosa EU sredstava, Bjelovarsko-bilogorske županije te Ministarstva kulture i medija Republike Hrvatske. Navedeni prihodi iznose 253.496,58 eura a u odnosu na prethodnu godinu povećani su za 5584,43% te iznose 34,14% planiranih prihoda. Ostali prihodi čine manji dio ukupnih prihoda Centra a odnose se na prihode od prodaje ulaznica i proizvoda, pruženih usluga te na prihode iz nadležnog proračuna.

Grafikon 3. Rashodi prema ekonomskoj klasifikaciji

U strukturi ukupno ostvarenih rashoda i izdataka zabilježeno je najveće povećanje rashoda ekonomske klasifikacije 45 Rashodi za dodatna ulaganja na nefinancijskoj imovini. Navedeni rashodi ostvareni su 35,04% planiranih rashoda a do povećanja u odnosu na izvršenje prethodne godine dolazi kao što je ranije navedeno zbog provedbe projekta obnove kroz bespovratna sredstva Fonda solidarnosti EU. Povećani su i rashodi ekonomske klasifikacije 31 za 23,83% u odnosu na izvršenje prethodne godine radi položenih stručnih ispita (izmjena koeficijenta) zaposlenih u Centru.

*Izvještaj o prihodima i rashodima prema izvorima financiranja*

Grafikon 4. Prihodi prema izvoru financiranja

Grafikon 4 prikazuje ukupne prihode po izvorima financiranja iz kojeg je vidljivo da se najviše prihoda ostvaruje iz Izvora 5. Pomoći te izvora 1. Opći prihodi i primici. Kao što je već navedeno prihodi iz izvora 5. povećali su se sukladno rashodima za provedbu projekta za obnovu objekata baštine oštećenih u potresu 2020. godine. Vlastiti prihodi porasli su u odnosu na izvršenje prethodne godine i ostvareni su 171,89% planiranih prihoda. Do povećanja vlastitih prihoda dolazi zbog veće prodaje ulaznica i češćeg iznajmljivanja opreme i prostora za održavanje predstava.

Iz grafikona 4 je vidljivo i povećanje po izvoru 6. Donacija tj. prethodne godine isti prihodi nisu ostvareni. Povećanje je rezultat primljenih donacija muzejskih izložaka za zbirke od strane fizičkih osoba i neprofitnih organizacija.

Prihodi iz izvora 1. Opći prihodi i primici smanjeni su za 54,09% u odnosu na izvršenje prethodne godine budući da se prethodne godine investiralo u obnovu kino dvorane i prostorija Centra (izmjena električnih instalacija, izmjena stolarije i podnih obloga) te je financirana kupnja dijela nekretnine (zgrade muzeja).

Grafikon 5. Rashodi prema izvorima financiranja

Grafikon 5 prikazuje ukupne rashode po izvorima financiranja koji su sukladno prihodima najviše ostvareni iz Izvora 5. Pomoći te izvora 1. Opći prihodi i primici

*Izvještaj o rashodima prema funkcijskoj klasifikaciji*

Rashode prema funkcijskoj klasifikaciji čini 082 Služba kulture. Povećani su u odnosu na prošlu godinu za 166,08% te su ostvareni u odnosu na plan za 2023. godinu 37,85%.

*Izvještaj o zaduživanju na domaćem i stranom tržištu novca i kapitala*

Centar se u izvještajnom razdoblju nije zaduživao na domaćem i stranom tržištu novca i kapitala.

M.P. Ravnatelj:

Maja Cepetić Rogić, dr.sc.